সাইম রানা

সাইম রানা (জন্ম ১ মার্চ ১৯৭৫) হলেন একজন বাংলাদেশী গীতিকার, সুরকার, সংগীত পরিচালক ও অধ্যাপক। বাংলাদেশের গণসংগীত গ্রন্থের জন্য ২০১১ সালে প্রথম আলো বর্ষ সেরা বই পুরস্কার লাভ করেন, এবং নেকাব্বরের মহাপ্রয়াণ চলচ্চিত্রে সংগীত পরিচালনার জন্য ২০১৪ সালে তিনি শ্রেষ্ঠ সঙ্গীত পরিচালক হিসেবে জাতীয় চলচ্চিত্র পুরস্কার লাভ করেন। তিনি ঢাকা বিশ্ববিদ্যালয়ের সংগীত বিভাগের সহকারী অধ্যাপক।

প্রারম্ভিক জীবন
সাইম রানা ১৯৭৫ সালের ১ মার্চ কুষ্টিয়া শহরের আমলা পাড়ায় জন্মগ্রহণ করেন। তার পিতার নাম আবদুস সোবহান ও মাতার নাম আমিনা খাতুন। তিনি ঢাকা বিশ্ববিদ্যালয়ের ইসলামিক স্টাডিজ বিভাগ থেকে ১৯৯৬ সালের জুনে স্নাতক ও ১৯৯৭ সালের জানুয়ারিতে স্নাতকোত্তর ডিগ্রি অর্জন করেন। ২০০৯ সালের জানুয়ারিতে একই বিশ্ববিদ্যালয় নাট্যকলা ও সংগীত বিভাগ থেকে বাংলাদেশের গণসংগীত বিষয় ও সুরবৈচিত্র্য  বিষয়ে পিএইচডি ডিগ্রি লাভ করেন।

কর্মজীবন
২০১০ সালে খণ্ডকালীন শিক্ষক হিসেবে স্ট্যামফোর্ড বিশ্ববিদ্যালয়ের ফিল্ম এ্যণ্ড টেলিভিশন মিডিয়া বিভাগে যোগদান করেন। ২০১১ সালে ঢাকা বিশ্ববিদ্যালয়ের সংগীত বিভাগে খণ্ডকালীন এবং ২০১৫ সালে প্রভাষক হিসেবে যোগ দেন এবং ২০১৭ সাল থেকে একই বিভাগে সহকারী অধ্যাপক হিসেবে শিক্ষকতা করছেন। তিনি ঐতিহ্যবাহী আন্তর্জাতিক সংগঠন ইন্টারন্যাশনাল কাউন্সিল ফর ট্রেডিশনাল মিউজিক-এর একজন সদস্য।

তথ্যসূত্র

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আমলাপাড়া, কুষ্টিয়ার ব্যক্তি
বিষয়শ্রেণী:২১শ শতাব্দীর বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী সুরকার
বিষয়শ্রেণী:শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:বাংলাদেশী গায়ক-গীতিকার
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:২১শ শতাব্দীর বাংলাদেশী পুরুষ লেখক
বিষয়শ্রেণী:বাংলাদেশী কবি
বিষয়শ্রেণী:কুষ্টিয়ার লেখক
বিষয়শ্রেণী:কুষ্টিয়ার সঙ্গীতজ্ঞ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:কুষ্টিয়ার শিক্ষায়তনিক